ანდრია მოხოროვიჩიჩი
ანდრია მოხოროვიჩიჩი (ხორ. Andrija Mohorovičić; დ. 23 იანვარი, 1857 — გ. 18 დეკემბერი, 1936) — ხორვატი გეოფიზიკოსი და სეისმოლოგი. ხორვატიის მეცნიერებათა აკადემიის წევრი (1898). 1897 წლიდან ზაგრების უნივერსიტეტის პრივატ-დოცენტი, 1910 წლიდან პროფესორი. მეტეოროლოგიისა და გეოდინამიკის სამსახურის სახელმწიფო სამმართველოსა და ზაგრების ობსერვატორიის დირექტორი (1892-1921). მოხოროვიჩიჩმა სეისმოლოგიური მონაცემებით დაადგინა (1909) დედამიწის ქერქსა და მანტიას შორის გამყოფი ზედაპირის არსებობა, რომელსაც მოხოროვიჩიჩის ზედაპირი უწოდეს. მანვე შეიმუშავა მიწისძვრის რეგისტრაციის მეთოდიკა და სხვადასხვა გეოფიზიკური ხელსაწყოების კონსტრუქცია.